Tey vístu á hagtøl á einari framløgu í gjár. Hagtølini vísa, at talan er um blendingsskip (hybrid-skip), plug-in hybrid (kunnu løðast), og í triðja lagi koma skip, sum eru fult ravmagniseraði. Noreg liggur fremst í menningini, men fleiri evropisk lond eru við, til dømis Svøríki, Finnland, Danmark, Frakland, Týskland Ongland og Holland. Hesi londini eru eisini á veg inn á marknaðin við ravmagnaðum skipum. Skip í USA, Kanada og Avstralia eru eisini við í hagtølunum. Á odda liggja ferðafólkaferjur og bilferjur. Í Noregi hava tey longu ravmagnaðar ferjur, og næstu trý árini skulu 70 ravmagnaðar ferjur vera í Noregi. Men eisini frálandsskip verða uppraðfest til ravmagn, fiskiskip og reikferðaskip. Enn er kortini langt eftir á mál, tí í løtuni hava bara 0,3 prosent av øllum heimsins skipum fingið okkurt slag av ravlaðsrakstri, skrivar Skipsrevyen.